**Njoftim datë 24/09/2021 për pozicionin vakant “Specialist për Çështjet Ligjore” pranë Bordit të Mbikëqyrjes Publike**

Bordi i Mbikëqyrjes Publike, i krijuar në kuadër të Ligjit nr. 10091 datë 05.03.2009, “*Për auditimin ligjor, organizimin e profesionit të ekspertit kontabël të regjistruar dhe të kontabilistit të miratuar*”, të ndryshuar, me seli në rrugën “Ismail Qemali”, Pallati 5, Kati i II-të, Ap. 8, Tiranë, kërkon të punësojë një “Specialist për Çështjet Ligjore”.

**Kandidati duhet të plotësojë kriteret e mëposhtme:**

1. Të ketë shtetësi shqiptare;
2. Të ketë zotësi për të vepruar;
3. Të ketë përfunduar studimet universitare të ciklit të dytë në Degën Juridik;
4. Të mos jenë marrë ndaj tij/saj masa disiplinore të largimit nga puna për shkak të një shkelje të rëndë disiplinore;
5. Të mos jetë i dënuar apo i ndjekur penalisht nga organet e drejtësisë;
6. Të zotërojë gjuhën Angleze në nivel të pranueshëm dhe të përshtatshëm për punën.

**Dokumentacioni i nevojshëm që duhet të paraqesë kandidati:**

1. Kërkesë me shkrim drejtuar Bordit të Mbikëqyrjes Publike (BMP) mbi motivimin për t’u bërë pjesë e BMP në pozicionin e Specialistit për Çështjet Ligjore;
2. Dokument Identifikimi;
3. Curriculum Vitae;
4. Fotokopje të noterizuara të diplomave dhe listës së notave;
5. Referencë nga punëdhënës të mëparshëm.

Personat e interesuar duhet të paraqesin dokumentat e sipërcituara deri në datën 01.10.2020, elektronikisht në adresën e emailit të Bordit të Mbikëqyrjes Publike (*info@bmp.al*) ose pranë zyrave të Bordit të Mbikëqyrjes Publike në adresën *Rr. Ismail Qemali, Pallati nr. 5, Apartamenti nr. 8, Kati 2, Tiranë*.